Πλατανίτης Αντιρρίου : 20/5/2019

Αρ. Πρωτ.: 27

**ΔΙΑΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**ΓΙΑ ΤΗΝ «ΠΑΡΟΧΗ ΥΠΗΡΕΣΙΩΝ ΕΝΕΡΓΕΙΩΝ ΕΜΨΥΧΩΣΗΣ»,**

**ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΟΥ**

**Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα**

**στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD» της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ»**

**Συνολική εκτιμώμενη αξία της σύμβασης: 34.596,00 ευρώ**

Καταληκτική ημερομηνία υποβολής προσφορών: 4/6/2019, ημέρα Τρίτη, ώρα: 14:00

Ημερομηνία διενέργειας διαγωνισμού: 5/6/2019, ημέρα Τετάρτη, ώρα: 11:00

Τόπος υποβολής προσφορών και διενέργειας διαγωνισμού: ΑΙΤΩΛΙΚΗ ΑΝΑΠΤΥΞΙΑΚΗ ΑΕ ΟΤΑ (Εθνική οδός Αντιρρίου – Ναυπάκτου κόμβος περιφερειακού)

Περιεχόμενα

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 4](#_Toc9241604)

[1.1 Στοιχεία Αναθέτουσας Αρχής 4](#_Toc9241605)

[1.2 Στοιχεία Διαδικασίας-Χρηματοδότηση 4](#_Toc9241606)

[1.3 Συνοπτική Περιγραφή φυσικού και οικονομικού αντικειμένου της σύμβασης 4](#_Toc9241607)

[1.4 Θεσμικό πλαίσιο 5](#_Toc9241608)

[1.5 Προθεσμία παραλαβής προσφορών και διενέργεια διαγωνισμού 5](#_Toc9241609)

[1.6 Δημοσιότητα 5](#_Toc9241610)

[1.7 Αρχές εφαρμοζόμενες στη διαδικασία σύναψης 5](#_Toc9241611)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 6](#_Toc9241612)

[2.1 Γενικές Πληροφορίες 6](#_Toc9241613)

[2.1.1 Επικοινωνία - Πρόσβαση στα έγγραφα της Σύμβασης 6](#_Toc9241614)

[2.1.2 Παροχή Διευκρινίσεων 6](#_Toc9241615)

[2.1.3 Γλώσσα 6](#_Toc9241616)

[2.2 Δικαίωμα Συμμετοχής - Κριτήρια Ποιοτικής Επιλογής 7](#_Toc9241617)

[2.2.1 Δικαίωμα συμμετοχής στο διαγωνισμό 7](#_Toc9241618)

[2.2.2 Λόγοι αποκλεισμού 7](#_Toc9241619)

[2.2.3 Καταλληλότητα άσκησης επαγγελματικής δραστηριότητας 10](#_Toc9241620)

[2.2.4 Οικονομική και χρηματοοικονομική επάρκεια 11](#_Toc9241621)

[2.2.5 Τεχνική και επαγγελματική ικανότητα 11](#_Toc9241622)

[2.2.6 Πρότυπα διασφάλισης ποιότητας και πρότυπα περιβαλλοντικής διαχείρισης 14](#_Toc9241623)

[2.3 Κριτήρια Ανάθεσης 15](#_Toc9241624)

[2.3.1 Κριτήριο ανάθεσης 15](#_Toc9241625)

[2.4.1 Γενικοί όροι υποβολής προσφορών 15](#_Toc9241626)

[2.4.2 Χρόνος και Τρόπος υποβολής προσφορών 15](#_Toc9241627)

[2.4.3 Περιεχόμενα Φακέλου «Δικαιολογητικά Συμμετοχής» 16](#_Toc9241628)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 17](#_Toc9241629)

[2.4.5 Λόγοι απόρριψης προσφορών 17](#_Toc9241630)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 19](#_Toc9241631)

[3.1 Αποσφράγιση και αξιολόγηση προσφορών 19](#_Toc9241632)

[3.1.1 Αποσφράγιση προσφορών 19](#_Toc9241633)

[3.1.2 Αξιολόγηση προσφορών 19](#_Toc9241634)

[3.2 Πρόσκληση υποβολής δικαιολογητικών προσωρινού αναδόχου- Δικαιολογητικά προσωρινού αναδόχου 20](#_Toc9241635)

[3.3 Κατακύρωση – σύναψη σύμβασης 21](#_Toc9241636)

[3.4 Ενστάσεις 22](#_Toc9241637)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 23](#_Toc9241638)

[4.1 Εγγυήσεις 23](#_Toc9241639)

[4.2 Τροποποίηση σύμβασης κατά τη διάρκειά της 23](#_Toc9241640)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 24](#_Toc9241641)

[5.1 Τρόπος πληρωμής 24](#_Toc9241642)

[5.2 Κήρυξη οικονομικού φορέα εκπτώτου – Κυρώσεις 24](#_Toc9241643)

[5.3 Ακύρωση Διαγωνισμού 24](#_Toc9241644)

[6. ΕΙΔΙΚΟΙ ΟΡΟΙ ΕΚΤΕΛΕΣΗΣ 25](#_Toc9241645)

[6.1 Διάρκεια σύμβασης 25](#_Toc9241646)

[6.2 Παραλαβή του αντικειμένου της σύμβασης 25](#_Toc9241647)

[6.3 Απόρριψη παραδοτέων – Αντικατάσταση 25](#_Toc9241648)

[6.4 Υποχρεώσεις Αναδόχου για θέματα Δημοσιότητας 26](#_Toc9241649)

[ΠΑΡΑΡΤΗΜΑΤΑ 27](#_Toc9241650)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 27](#_Toc9241651)

[ΠΑΡΑΡΤΗΜΑ IΙ – Υπόδειγμα Οικονομικής Προσφοράς 32](#_Toc9241652)

[ΠΑΡΑΡΤΗΜΑ ΙII – Υπόδειγμα Εγγυητικής Επιστολής Καλής Εκτέλεσης 34](#_Toc9241653)

ΠΑΡΑΡΤΗΜΑ IV – Σχέδιο στρατηγικής ενημέρωσης & δημοσιότητας, ΠΑΑ 2014-2020

# 1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## 1.1 Στοιχεία Αναθέτουσας Αρχής

Αναθέτουσα αρχή της παρούσας σύμβασης είναι η Αιτωλική Αναπτυξιακή Α.Ε. Ο.Τ.Α. Τα στοιχεία επικοινωνίας με την Αναθέτουσα Αρχή είναι τα ακόλουθα:

|  |  |
| --- | --- |
| Επωνυμία | Αιτωλική Αναπτυξιακή Α.Ε. Ο.Τ.Α. |
| Ταχυδρομική διεύθυνση | Εθνική οδός Αντιρρίου – Ναυπάκτου κόμβος περιφερειακού. |
| Πόλη | Πλατανίτης Αντιρρίου |
| Ταχυδρομικός Κωδικός | 30020 |
| Τηλέφωνο | 2634038110 |
| Φαξ | 26340 38552 |
| Ηλεκτρονικό Ταχυδρομείο | info@aitoliki.gr |
| Αρμόδιος για πληροφορίες | Παπαθανασίου Σπυριδούλα |
| Γενική Διεύθυνση στο διαδίκτυο (URL) | Aitoliki.gr |

Οι ενδιαφερόμενοι μπορούν να παραλαμβάνουν την παρούσα διακήρυξη από την ιστοσελίδα της αναθέτουσας αρχής ([www.aitoliki.gr](http://www.aitoliki.gr)) όπου είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση τα έγγραφα της σύμβασης. Περαιτέρω πληροφορίες είναι διαθέσιμες από τον ανωτέρω αρμόδιο στην προαναφερθείσα διεύθυνση και στο τηλέφωνο 2634038110.

## 1.2 Στοιχεία Διαδικασίας-Χρηματοδότηση

Φορέας χρηματοδότησης της παρούσας σύμβασης είναι η Αιτωλική Αναπτυξιακή Α.Ε. Ο.Τ.Α. Η σύμβαση περιλαμβάνεται στο πλαίσιο του Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα στο πλαίσιο του τοπικού προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD», της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ ΑΕ ΟΤΑ.

## 1.3 Συνοπτική Περιγραφή φυσικού και οικονομικού αντικειμένου της σύμβασης

Αντικείμενο της σύμβασης είναι η υλοποίηση ενεργειών εμψύχωσης των δυνητικών δικαιούχων του τοπικού προγράμματος, με απώτερο στόχο την υποβολή και υλοποίηση επενδυτικών σχεδίων.

Πιο συγκεκριμένα, θα υλοποιηθούν τα εξής παραδοτέα (*με αναφορά στον Π/Υ ανά παραδοτέο*):

* Ημερίδες ενημέρωσης των ενδιαφερομένων για τις δράσεις του προγράμματος. 10.800,00€
* Έντυπο ενημερωτικό υλικό 7.140,00€
* Προβολή σε τοπικά τηλεοπτικά και ραδιοφωνικά μέσα 3.310,00€
* Σύνταξη Δελτίων Τύπου και διαχείριση λογαριασμών social media 2.400,00€
* Διαφημιστικό Υλικό 4.250,00€

**Συνολικός προϋπολογισμός δράσεων χωρίς ΦΠΑ 27.900,00€**

Οι προδιαγραφές των ζητούμενων Υπηρεσιών θα πρέπει κατ’ ελάχιστο να πληρούν τις απαιτήσεις του **Παραρτήματος I**, το οποίο αποτελεί αναπόσπαστο μέρος της παρούσας.

Η συνολική εκτιμώμενη αξία της σύμβασης ανέρχεται σε **τριάντα τέσσερες χιλιάδες πεντακόσια ενενήντα έξι ευρώ 34.596€ συμπεριλαμβανομένου ΦΠΑ 24 %,** (προϋπολογισμός χωρίς ΦΠΑ: **€ 27.900,00 + ΦΠΑ : € 6.696,00 = 34.596,00**).

Η διάρκεια της σύμβασης εκτιμάται σε τρεις (3) μήνες από την υπογραφή της, με δυνατότητα παράτασης.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς.

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι, το οποίο αποτελεί ενιαίο και αναπόσπαστο μέρος της παρούσας διακήρυξης.

## 1.4 Θεσμικό πλαίσιο

* η με αριθμ. 8427/1-8-2017 Απόφαση του Υπουργού Αγροτικής Ανάπτυξης και Τροφίμων, που αφορά την υλοποίηση του υπομέτρου 19.4 «Στήριξη για τις λειτουργικές δαπάνες και την εμψύχωση» του Μέτρου 19 (Τοπική Ανάπτυξη με Πρωτοβουλία Τοπικών Κοινοτήτων, ΤΑΠΤοΚ) του Προγράμματος Αγροτικής Ανάπτυξης 2014-2020, όπως τροποποιήθηκε και ισχύει
* η με αριθμ. 3206/2016 Απόφαση του Υπουργού Αγροτικής Ανάπτυξης και Τροφίμων για την έγκριση προγραμμάτων τοπικής ανάπτυξης στο πλαίσιο πρόσκλησης υποβολής προτάσεων για την επιλογή Στρατηγικών Τοπικής Ανάπτυξης του ΠΑΑ 2014-2020 και του ΕΠΑλΘ 2014-2020 και κατανομή πιστώσεων Δημόσιας Δαπάνης, όπως έχει τροποποιηθεί και ισχύει
* οι όροι της παρούσας διακήρυξης

## 1.5 Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η 4/6/2019 και ώρα 14:00

Οι προσφορές μπορούν να υποβληθούν και με courier ή ταχυδρομείο, με την προϋπόθεση να έχουν φτάσει στο πρωτόκολλο της υπηρεσίας έως την ανωτέρω ημέρα και ώρα. Οι προσφορές υποβάλλονται στην έδρα της Αναθέτουσας Αρχής Αιτωλική Αναπτυξιακή Α.Ε. Ο.Τ.Α. – Πλατανίτης Αντιρρίου - Εθνική οδός Αντιρρίου – Ναυπάκτου κόμβος περιφερειακού. Τ.Κ. 30020.

## 1.6 Δημοσιότητα

Η παρούσα Διακήρυξη καταχωρήθηκε στην Ιστοσελίδα της Αναθέτουσας Αρχής [www.aitoliki.gr](http://www.aitoliki.gr)

## 1.7 Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου,

β) δεν θα ενεργήσουν αθέμιτα, παράνομα ή καταχρηστικά καθ΄ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# 2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## 2.1 Γενικές Πληροφορίες

### 2.1.1 Επικοινωνία - Πρόσβαση στα έγγραφα της Σύμβασης

Τα τεύχη είναι διαθέσιμα ηλεκτρονικά στις ανωτέρω διευθύνσεις (βλ. παρ. 1.6.).

Για τυχόν έντυπη παραλαβή των τευχών ή μέρους αυτών οι ενδιαφερόμενοι απευθύνονται στα γραφεία της αναθέτουσας αρχής κατά τις εργάσιμες ημέρες και ώρες.

### 2.1.2 Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται εγγράφως, το αργότερο *4* ημέρες πριν την καταληκτική ημερομηνία υποβολής προσφορών και απαντώνται εγγράφως. Αιτήματα παροχής διευκρινήσεων που υποβάλλονται με άλλο τρόπο δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο τέσσερις (4) ημέρες πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται παράταση των προθεσμιών.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις.

α) Όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα δεν έχουν παρασχεθεί το αργότερο τέσσερις (4) ημέρες πριν από την προθεσμία που ορίζεται για την παραλαβή των προσφορών.

β) Όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται παράταση των προθεσμιών.

### 2.1.3 Γλώσσα

Τα έγγραφα της σύμβασης έχουν συνταχθεί στην ελληνική γλώσσα. Τυχόν ενστάσεις υποβάλλονται στην ελληνική γλώσσα. Οι **προσφορές** και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188). Ειδικά, τα αλλοδαπά ιδιωτικά έγγραφα μπορούν να συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο. Τα **αποδεικτικά έγγραφα** συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188). Ειδικά, τα αλλοδαπά ιδιωτικά έγγραφα μπορούν να συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο. Ενημερωτικά και τεχνικά φυλλάδια και άλλα έντυπα -εταιρικά ή μη - με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική. Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

## 2.2 Δικαίωμα Συμμετοχής - Κριτήρια Ποιοτικής Επιλογής

### 2.2.1 Δικαίωμα συμμετοχής στο διαγωνισμό

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. *Μολαταύτα, η Αναθέτουσα Αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.*

**2.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### 2.2.2 Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**2.2.2.1.** Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους:

α) **συμμετοχή σε εγκληματική οργάνωση**, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) **δωροδοκία**, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) **απάτη,** κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) **τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες**, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) **νομιμοποίηση εσόδων από παράνομες δραστηριότητες ή χρηματοδότηση της τρομοκρατίας**, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) **παιδική εργασία και άλλες μορφές εμπορίας ανθρώπων,** όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215).

Ο οικονομικός φορέας αποκλείεται, επίσης, όταν **το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.**

Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον στον Διευθύνοντα Σύμβουλο, καθώς και σε όλα τα μέλη του Διοικητικού Συμβουλίου.

Στις περιπτώσεις Συνεταιρισμών, η υποχρέωση του προηγούμενου εδαφίου αφορά στα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

**Εάν στις ως άνω περιπτώσεις η,(α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση**.

**2.2.2.2.** Στις ακόλουθες περιπτώσεις :

α) όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται ο προσφέρων οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

ή/και

γ) η Αναθέτουσα Αρχή γνωρίζει ή μπορεί να αποδείξει με τα κατάλληλα μέσα ότι έχουν επιβληθεί σε βάρος του οικονομικού φορέα, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς: αα) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ββ) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό αα΄ και ββ΄ κυρώσεις πρέπει να έχουν αποκτήσει τελεσίδικη και δεσμευτική ισχύ.

2.2.2.3 Κατ' εξαίρεση, επίσης, ο προσφέρων δεν αποκλείεται, όταν ο αποκλεισμός, σύμφωνα με την παράγραφο 2.2.2.2, θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας της προθεσμίας υποβολής προσφοράς.

Η Αναθέτουσα Αρχή δύναται να παρεκκλίνει από τον υποχρεωτικό αποκλεισμό της παρ. 2.2.2.2. για επιτακτικούς λόγους δημόσιου συμφέροντος, όπως δημόσιας υγείας ή προστασίας του περιβάλλοντος ή/και όταν ο αποκλεισμός θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, , πριν από την εκπνοή της προθεσμίας αίτησης συμμετοχής ή σε ανοικτές διαδικασίες της προθεσμίας υποβολής προσφοράς. (πρβλ. 73 παρ. 3 του ν. 4412/2016).

**2.2.2.4.** Αποκλείεται από τη συμμετοχή στη διαδικασία σύναψης της παρούσας σύμβασης, προσφέρων οικονομικός φορέας σε οποιαδήποτε από τις ακόλουθες καταστάσεις:

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016

(β) εάν τελεί υπό πτώχευσηή έχει υπαχθεί σε διαδικασία εξυγίανσης ή ειδικής **εκκαθάρισης** ή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,

(γ) υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(στ) εάν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 3.2 της παρούσας,

(ζ) εάν έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του, για το οποίο του επιβλήθηκε ποινή που του στερεί το δικαίωμα συμμετοχής σε διαδικασία σύναψης σύμβασης δημοσίων έργων και καταλαμβάνει τη συγκεκριμένη διαδικασία.

**Εάν στις ως άνω περιπτώσεις (α) έως (ζ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία του σχετικού γεγονότος**.

Η αναθέτουσα αρχή μπορεί να μην αποκλείει έναν οικονομικό φορέα, ο οποίος βρίσκεται σε μια εκ των καταστάσεων που αναφέρονται στην περίπτωση β΄ της παρ. 4, υπό την προϋπόθεση ότι αποδεδειγμένα ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας

**2.2.2.5.** Ο προσφέρων αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις

**2.2.2.6.** Προσφέρων οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.2.1, 2.2.2.2. γ) και 2.2.2.4 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.

**Κριτήρια Επιλογής**

### 2.2.3 Καταλληλότητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της υπηρεσίας. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που *τηρούνται στο κράτος εγκατάστασής τους. Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο.*

Κάθε οικονομικός φορέας, οφείλει να ικανοποιεί τις κάτωθι απαιτήσεις ποιοτικής επιλογής (2.2.4, 2.2.5, 2.2.6) προσκομίζοντας **στον υποφάκελο «Δικαιολογητικά συμμετοχής»** τα σχετικά στοιχεία τεκμηρίωσης. Σε περίπτωση που δεν υποβληθούν τα απαιτούμενα στοιχεία τεκμηρίωσης ή από τα υποβαλλόμενα δεν τεκμηριώνεται επαρκώς η ικανοποίηση των ελάχιστων προϋποθέσεων συμμετοχής, η προσφορά απορρίπτεται.

### 2.2.4 Οικονομική και χρηματοοικονομική επάρκεια

Οι προσφέροντες πρέπει να έχουν μέσο όρο κύκλου εργασιών των 3 τελευταίων διαχειριστικών χρήσεων (2016, 2017, 2018), μεγαλύτερο ή ίσο του 100% του προϋπολογισμού της υπό ανάθεση σύμβασης. Σε περίπτωση που ο υποψήφιος δραστηριοποιείται για χρονικό διάστημα μικρότερο των 3 διαχειριστικών χρήσεων, τότε ο μέσος όρος του κύκλου εργασιών για όσες διαχειριστικές χρήσεις δραστηριοποιείται, θα πρέπει να είναι ίσος ή μεγαλύτερος του 100% του προϋπολογισμού της υπό ανάθεση σύμβασης. Σε περίπτωση ένωσης / κοινοπραξίας η παραπάνω προϋπόθεση μπορεί να καλύπτεται αθροιστικά από όλα τα μέλη της ένωσης / κοινοπραξίας.

Ο υποψήφιος Ανάδοχος, σύμφωνα με την περί εταιρειών νομοθεσία της χώρας όπου είναι εγκατεστημένος, υποβάλλει Ισολογισμούς διαχειριστικών χρήσεων, σε περίπτωση που υποχρεούται στην έκδοση Ισολογισμών ή Δήλωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών.

Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια µε οποιοδήποτε άλλο κατάλληλο έγγραφο (π.χ. µέσω των περιοδικών δηλώσεων ΦΠΑ).

### 2.2.5 Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται να ικανοποιούν τις κάτωθι απαιτήσεις:

**Α) Εμπειρία σε έργα**

Ο υποψήφιος Ανάδοχος απαιτείται να έχει αποδεδειγμένη εμπειρία κατά τη διάρκεια της τελευταίας πενταετίας (2014-2018) στα ακόλουθα πεδία:

(1) στο σχεδιασμό και παραγωγή υλικού δημοσιότητας και σχεδίων επικοινωνίας στο πλαίσιο ευρωπαϊκών συγχρηματοδοτούμενων έργων [κατά τη διάρκεια της τελευταίας πενταετίας την υλοποίηση τουλάχιστον τριών έργων].

(2) στη διοργάνωση ενημερωτικών εκδηλώσεων στο πλαίσιο ευρωπαϊκών συγχρηματοδοτούμενων έργων [κατά τη διάρκεια της τελευταίας πενταετίας την υλοποίηση τουλάχιστον τριών έργων].

(3) στην παροχή επιχειρηματικής συμβουλευτικής για την ανάπτυξη επιχειρηματικών πλάνων και την υποβολή αιτήσεων από μικρομεσαίες επιχειρήσεις σε συγχρηματοδοτούμενες δράσεις καθώς και στην υλοποίηση επενδυτικών σχεδίων [κατά τη διάρκεια της τελευταίας πενταετίας την υλοποίηση τουλάχιστον πέντε έργων].

Τα ανωτέρω (επί ποινή αποκλεισμού) πρέπει να εντάσσονται στη δραστηριότητα του υποψήφιου Αναδόχου τα τελευταία πέντε (5) έτη (2014–2018).

Ο υποψήφιος Ανάδοχος οφείλει να αποδείξει την ανωτέρω ελάχιστη προϋπόθεση συμμετοχής, καταθέτοντας με την προσφορά του (εντός του Φακέλου «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ») τα ακόλουθα στοιχεία τεκμηρίωσης:

Πίνακα των κυριότερων έργων που υλοποίησε επιτυχώς ή υλοποιεί ο υποψήφιος Ανάδοχος κατά τα πέντε (5) τελευταία έτη (2014-2018) και είναι συναφή με το υπό ανάθεση Έργο, καθώς και τα στοιχεία τεκμηρίωσης της εμπειρίας του:

Ο Πίνακας έργων πρέπει να συνταχθεί σύμφωνα με το ακόλουθο Υπόδειγμα:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Α/Α | ΑΝΑΘΕΤΟΥΣΑ ΑΡΧΗ / ΠΑΡΑΛΗΠΤΗΣ | Π/Υ ΕΡΓΟΥ | ΤΙΤΛΟΣ ΕΡΓΟΥ | ΔΙΑΡΚΕΙΑ  ΕΚΤΕΛΕΣΗΣ | ΠΕΡΙΓΡΑΦΗ  ΠΑΡΕΧΟΜΕΝΩΝ  ΥΠΗΡΕΣΙΩΝ – ΑΝΤΙΚΕΙΜΕΝΟ ΈΡΓΟΥ | ΠΑΡΟΥΣΑ  ΦΑΣΗ | ΗΜΕΡ.  ΠΑΡΑΛΑΒΗΣ  ΕΡΓΟΥ | ΣΤΟΙΧΕΙΟ  ΤΕΚΜΗΡΙΩΣΗΣ |
|  |  |  |  |  |  |  |  |  |
|  |  |  |  |  |  |  |  |  |

«ΠΑΡΟΥΣΑ ΦΑΣΗ»: ολοκληρωμένο επιτυχώς / σε εξέλιξη

«ΣΤΟΙΧΕΙΟ ΤΕΚΜΗΡΙΩΣΗΣ»: πιστοποιητικό Δημόσιας Αρχής, πρωτόκολλο παραλαβής Δημόσιας Αρχής, δήλωση πελάτη-ιδιώτη, δήλωση υποψηφίου Αναδόχου, Σύμβαση, κ.λπ.). Προς απόδειξη της υλοποίησης των παραπάνω, ο υποψήφιος θα πρέπει να καταθέσει τα παρακάτω:

* Αν οι αποδέκτες των υπηρεσιών είναι φορείς του δημόσιου ή του ευρύτερου δημόσιου τομέα: Πιστοποιητικά/ Πρωτόκολλα/ Βεβαιώσεις παραλαβής/ Ολοκλήρωσης/ Σύμβαση/ Απόφαση ανάθεσης ή όποιο άλλο πρόσφορο έγγραφο όπου να αποδεικνύεται η υλοποίηση του έργου.
* Αν ο αποδέκτης είναι ιδιωτικός φορέας: βεβαίωση του εργοδότη για την ολοκλήρωση του έργου ή αντίγραφο της σύμβασης και όποιο άλλο πρόσφορο έγγραφο όπου να αποδεικνύεται η υλοποίηση του έργου
* να δραστηριοποιείται αποδεδειγμένα σε συναφή αντικείμενα της παρούσης. Για το λόγο αυτό απαιτείται η προσκόμιση στο φάκελο «Δικαιολογητικών Συμμετοχής» εκτύπωσης από την Προσωποποιημένη Πληροφόρηση– Στοιχεία Μητρώου/ Επιχείρησης από το [www.gsis.gr](http://www.gsis.gr)
* να διαθέτουν οργάνωση, δομή και μέσα, με τα οποία να είναι ικανοί, να ανταπεξέλθουν πλήρως, άρτια και ολοκληρωμένα, στις απαιτήσεις του υπό ανάθεση Έργου.
* Να διαθέτουν ανθρώπινο δυναμικό και πόρους ικανούς και αξιόπιστους για να φέρει σε πέρας επιτυχώς τις απαιτήσεις του Έργου, σε όρους απαιτούμενης εξειδίκευσης, επαγγελματικών προσόντων και εμπειρίας. Για τον λόγο αυτό, η προτεινόμενη από τον υποψήφιο Ομάδα Έργου θα πρέπει να απαρτίζεται από επαρκή σε αριθμό άτομα, με τα κάτωθι προσόντα και εμπειρία, τα οποία θα πρέπει να περιγράφονται επακριβώς σε αναλυτικά βιογραφικά σημειώματα. Ειδικότερα.

**Β) Ομάδα υλοποίησης του έργου**

Οι προσφέροντες πρέπει να διαθέσουν για το παρόν έργο, κατάλληλη ομάδα έργου που θα ικανοποιεί τις εξής απαιτήσεις:

Ο **Υπεύθυνος της Ομάδας Έργου (Project Manager)** πρέπει να διαθέτει προσόντα και εμπειρία:

         Πανεπιστημιακό δίπλωμα σπουδών Πολυτεχνικής Σχολής ή Πανεπιστημιακής Σχολής θετικής κατεύθυνσης

         Μεταπτυχιακό τίτλο σπουδών θετικής κατεύθυνσης

         Επαγγελματική εμπειρία τουλάχιστον δέκα (10) ετών, με ελάχιστη απαίτηση κατά τη διάρκεια της τελευταίας πενταετίας (2014-2018) να έχει συμμετάσχει από τη θέση του Υ.Ε. ή του Α.Υ.Ε. στην επιτυχή ολοκλήρωση τουλάχιστον τριών (3) έργων ανάλογης πολυπλοκότητας στους τομείς δημοσιότητας και επικοινωνίας και στην επιτυχή ολοκλήρωση τουλάχιστον τριών (3) έργων επιχειρηματικής συμβουλευτικής.

         Άριστη γνώση αγγλικής γλώσσας και καλή γνώση χειρισμού Η/Υ.

Ο **Αναπληρωτής** **Υπεύθυνος της Ομάδας Έργου (Project Manager)** πρέπει να διαθέτει προσόντα και εμπειρία:

         Πανεπιστημιακό δίπλωμα σπουδών θετικής κατεύθυνσης

         Μεταπτυχιακό τίτλο σπουδών θετικής ή οικονομικής ή τεχνολογικής κατεύθυνσης.

         Επαγγελματική εμπειρία τουλάχιστον πέντε (5) ετών, με ελάχιστη απαίτηση κατά τη διάρκεια της τελευταίας πενταετίας (2014-2018) να έχει συμμετάσχει ως μέλος Ομάδας Έργου σε τουλάχιστον τρία (3) έργα ανάλογης πολυπλοκότητας δημοσιότητας και επικοινωνίας και στην επιτυχή ολοκλήρωση τουλάχιστον τριών (3) έργων επιχειρηματικής συμβουλευτικής

**Τα Στελέχη του Αναδόχου που θα στελεχώσουν την Ομάδα Έργου**, πρέπει να είναι τουλάχιστον 2 άτομα τα οποία θα πρέπει να διαθέτουν προσόντα και εμπειρία:

* Πτυχίο Πανεπιστημιακής Εκπαίδευσης οικονομικής ή θετικής κατεύθυνσης.
* Επαγγελματική εμπειρία τουλάχιστον πέντε (5) ετών, με ελάχιστη απαίτηση κατά τη διάρκεια της τελευταίας 5ετίας να έχει συμμετάσχει ως μέλος Ομάδας Έργου σε τουλάχιστον τρία (3) έργα σε ένα ή περισσότερα από τα παρακάτω αντικείμενα του προκηρυσσόμενου έργου:
* παροχή υπηρεσιών διοργάνωσης εκδηλώσεων και ημερίδων ή σεμιναρίων,
* διοργάνωσης συναντήσεων, προβολής – επικοινωνίας και εκδηλώσεων διάχυσης αποτελεσμάτων έργου,
* προγραμμάτων/ έργων με αντικείμενο την προώθηση και την προβολή,
* Γνώση αγγλικής γλώσσας
* Θα εκτιμηθεί η ύπαρξη μεταπτυχιακών τίτλων σπουδών

Προς τεκμηρίωση της ανωτέρω απαίτησης, οι προσφέροντες θα πρέπει να προσκομίσουν:

* βιογραφικά σημειώματα
* κατάλογο της προτεινόμενης ομάδας έργου
* υπεύθυνες δηλώσεις εξωτερικών Συνεργατών που θα δηλώνουν ότι υπάρχει συμφωνία συνεργασίας για όλη την προβλεπόμενη διάρκεια της σύμβασης και ότι είναι αποδεκτοί οι όροι της παρούσας Διακήρυξης (δεν απαιτείται θεώρηση του γνησίου υπογραφής).

**Διευκρινίσεις:**

Η Αναθέτουσα Αρχή δύναται να ζητήσει από τους υποψηφίους διευκρινήσεις ή συμπληρωματικά στοιχεία κατά την κρίση της.

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας και τα σχετικά με την τεχνική και επαγγελματική ικανότητα, να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς (λαμβάνοντας, σε κάθε περίπτωση, υπόψη και τους περιορισμούς που αναφέρονται στο παρόν άρθρο). Στην περίπτωση αυτή, αποδεικνύουν ότι θα έχουν στη διάθεσή τους, τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται. Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης. Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

### 2.2.6 Πρότυπα διασφάλισης ποιότητας και πρότυπα περιβαλλοντικής διαχείρισης

Οι οικονομικοί φορείς πρέπει να διαθέτουν πιστοποίηση (σε ισχύ):

* κατά το πρότυπο ISO 9001:2015 στην παροχή συμβουλευτικών υπηρεσιών.

Προς απόδειξη των ανωτέρω, οι προσφέροντες οφείλουν να προσκομίσουν στον υποφάκελο δικαιολογητικών συμμετοχής αντίγραφο των πιστοποιητικών.

Δεν επιτρέπεται η στήριξη στην ικανότητα τρίτων για την εκπλήρωση των απαιτήσεων (Πιστοποιητικά ποιότητας) και σε περίπτωση ένωσης/κοινοπραξίας οι ανωτέρω προϋποθέσεις πρέπει να καλύπτονται χωριστά από καθένα από τα μέλη της.

## 2.3 Κριτήρια Ανάθεσης

### 2.3.1 Κριτήριο ανάθεσης

Κριτήριο ανάθεσης της Σύμβασης είναι **η πλέον συμφέρουσα από οικονομική άποψη προσφορά**

**2.4 Κατάρτιση - Περιεχόμενο Προσφορών**

### 2.4.1 Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις που ορίζονται στο Παράρτημα I της Διακήρυξης για όλες τις περιγραφόμενες υπηρεσίες ανά είδος / τμήμα. Δεν επιτρέπονται εναλλακτικές προσφορές.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

### 2.4.2 Χρόνος και Τρόπος υποβολής προσφορών

Οι φάκελοι των προσφορών υποβάλλονται μέσα στην προθεσμία του άρθρου 1.5, στο πρωτόκολλο της ΑΙΤΩΛΙΚΗΣ ΑΝΑΠΤΥΞΙΑΚΗΣ Α.Ε. Ο.Τ.Α. (διεύθυνση : Πλατανίτης Αντιρρίου - Εθνική οδός Αντιρρίου – Ναυπάκτου κόμβος περιφερειακού.).

Οι προσφορές υποβάλλονται μέσα σε σφραγισμένο φάκελο (κυρίως φάκελος), στον οποίο πρέπει να αναγράφονται ευκρινώς τα ακόλουθα:

**Προς τον Πρόεδρο της Επιτροπής Διαγωνισμού**

**Προσφορά**

**του ………**

**Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα**

**στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD» της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ»**

**και ημερομηνία λήξης προθεσμίας υποβολής προσφορών …/…./2019**

Ο κυρίως φάκελος της προσφοράς συνοδεύεται από αίτηση υποβολής προσφοράς στο διαγωνισμό, η οποία αναγράφει το διαγωνισμό στον οποίο αφορά, τα στοιχεία ταυτότητας του προσφέροντος (μεμονωμένου ή ένωσης), δηλαδή επωνυμία (ή ονοματεπώνυμο φυσικού προσώπου), απαραίτητα στοιχεία επικοινωνίας (ταχυδρομική διεύθυνση, αριθμό τηλεφώνου, fax, e-mail).

Εντός του κυρίως φακέλου της προσφοράς περιλαμβάνονται τα ακόλουθα:

α) ξεχωριστός σφραγισμένος υποφάκελος, με την ένδειξη «Δικαιολογητικά Συμμετοχής»,

β) ξεχωριστός σφραγισμένος υποφάκελος, με την ένδειξη «Οικονομική Προσφορά»

Προσφορές που περιέρχονται στην αναθέτουσα αρχή με οποιοδήποτε τρόπο, πριν από την ημερομηνία υποβολής του άρθρου 1.5 της παρούσας, δεν αποσφραγίζονται, αλλά παραδίδονται στην Επιτροπή Διαγωνισμού.

Για τυχόν προσφορές που υποβάλλονται εκπρόθεσμα, η Επιτροπή Διαγωνισμού σημειώνει στο πρακτικό της την εκπρόθεσμη υποβολή (ακριβή ημερομηνία και ώρα που περιήλθε η προσφορά στην κατοχή της ή που παρελήφθη η συστημένη επιστολή από την αναθέτουσα αρχή ή που κατατέθηκε στο πρωτόκολλο της αναθέτουσα αρχής) και τις απορρίπτει ως μη κανονικές.

Οι προσφορές υπογράφονται για λογαριασμό του οικονομικού φορέα:

α) από τον ίδιο τον προσφέροντα (σε περίπτωση φυσικού προσώπου),

β) το νόμιμο εκπρόσωπο του νομικού προσώπου (σε περίπτωση νομικού προσώπου) και

γ) σε περίπτωση ένωσης οικονομικών φορέων που υποβάλλει κοινή προσφορά, είτε από όλους τους οικονομικούς φορείς που αποτελούν την ένωση είτε από εκπρόσωπό τους νομίμως εξουσιοδοτημένο.

Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του κάθε μέλους της ένωσης (συμπεριλαμβανομένης της κατανομής αμοιβής μεταξύ τους), καθώς και ο εκπρόσωπος/συντονιστής αυτής.

### 2.4.3 Περιεχόμενα Φακέλου «Δικαιολογητικά Συμμετοχής»

Τα περιεχόμενα του ηλεκτρονικού φακέλου της προσφοράς ορίζονται ως εξής:

(α) ένας υποφάκελος με την ένδειξη «Δικαιολογητικά Συμμετοχής» και

(β) ένας υποφάκελος με την ένδειξη «Οικονομική Προσφορά».

Με τον όρο «υποφάκελος» εννοείται η κατηγορία επισυναπτόμενων αρχείων στο σύστημα. Κατά την υποβολή της προσφοράς από τον συμμετέχοντα, σημαίνονται από αυτόν, με χρήση του σχετικού πεδίου του συστήματος, τα στοιχεία εκείνα της προσφοράς του που έχουν εμπιστευτικό χαρακτήρα.

Ο συμμετέχων υποβάλλει τους ανωτέρω υποφακέλους, ηλεκτρονικά εγκαίρως και προσηκόντως, επί ποινή αποκλεισμού, όπως αναλυτικά περιγράφονται κατωτέρω:

Α) «ΥΠΟΦΑΚΕΛ ΟΣ Δ ΙΚ ΑΙΟΛΟ ΓΗ Τ ΙΚΩΝ» *,* ο οποίος επιβάλλεται, επί ποινή αποκλεισμού, να περιέχει τα παρακάτω:

1. **Αίτηση** του προσφέροντα στην οποία θα αναγράφονται: α) η ημερομηνία, β) τα πλήρη στοιχεία του προσφέροντα (επωνυμία, διεύθυνση, τηλέφωνο, φαξ, email), γ) ο νόμιμος εκπρόσωπος του προσφέροντα, με τον οποίο γίνεται και η αλληλογραφία της αναθέτουσας αρχής και της επιτροπής, με τα πλήρη στοιχεία του.

Στην αίτηση αναφέρεται ότι ο Προσφέρων δεσμεύεται από την προσφορά του για διάστημα τεσσάρων (4) μηνών από την καταληκτική ημερομηνία υποβολής των ηλεκτρονικών προσφορών. Για νομικά πρόσωπα θα πρέπει να αναφέρεται πρακτικό απόφασης διοικητικού συμβουλίου ή διοικούντος οργάνου του προσφέροντος με το οποίο εγκρίνεται η συμμετοχή στην παρούσα πρόσκληση.

Υπεύθυνη Δήλωση του προσφέροντα, με την οποία δηλώνει ότι: Αποδέχεται ανεπιφύλακτα τους όρους της παρούσας Πρόσκλησης Εκδήλωσης των οποίων ο Προσφέρων έλαβε πλήρη και ανεπιφύλακτη γνώση.

Η υποβαλλόμενη προσφορά καλύπτει το σύνολο του προκηρυσσόμενου έργου.

Τα στοιχεία που αναφέρονται στην προσφορά είναι αληθή και ακριβή.

Σε περίπτωση που αναδειχθεί ως Ανάδοχος, θα εκπληρώσει στο ακέραιο το αντικείμενο σύμφωνα με τα οριζόμενα στην παρούσα Πρόσκληση.

Διαθέτει την Ομάδα Έργου σύμφωνα με την παρούσα Πρόσκληση (όπως περιγράφεται στις Προδιαγραφές)

### 2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Ο υποφάκελος οικονομικής προσφοράς θα περιλαμβάνει συμπληρωμένη και υπογεγραμμένη από το νόμιμο εκπρόσωπο την οικονομική προσφορά σύμφωνα με το υπόδειγμα στο Παράρτημα II της παρούσας. Ως Οικονομική Προσφορά των υποψηφίων νοείται η αμοιβή σε Ευρώ, χωρίς ΦΠΑ υποχρεωτικά για το σύνολο του Έργου και διατυπώνεται αριθμητικώς και ολογράφως. Σε περίπτωση ασυμφωνίας υπερισχύει το τίμημα που αναγράφεται ολογράφως. Στην προσφερόμενη τιμή περιλαμβάνονται και οι κρατήσεις.

Στην περίπτωση υπερβολικά χαμηλής οικονομικής προσφοράς, η Επιτροπή Διενέργειας Διαγωνισμού και Αξιολόγησης προσφορών θα ζητεί από τον υποψήφιο έγγραφη αιτιολόγηση της ανάλυσης της Οικονομικής Προσφοράς (π.χ. σχετικά με την οικονομία της μεθόδου παροχής υπηρεσίας/ τις εξαιρετικά ευνοϊκές συνθήκες υπό τις οποίες ο υποψήφιος θα παρέχει την υπηρεσία/ τα κόστη των παραδοτέων και του ανθρωποχρόνου απασχόλησης στο έργο, κ.λπ.). Εάν και μετά την παροχή της ανωτέρω αιτιολόγησης, το προσφερόμενο τίμημα κριθεί ως υπερβολικά χαμηλό σε βάρος της ποιότητας του Έργου, η Προσφορά θα απορρίπτεται.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Αναφορικά με τις κρατήσεις ισχύουν τα οριζόμενα στην ισχύουσα νομοθεσία.

### 2.4.5 Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

α) η οποία δεν υποβάλλεται εμπρόθεσμα με τον τρόπο και με το περιεχόμενο που ορίζεται ανωτέρω,

β) η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και την συμπλήρωσή της,

γ) η οποία είναι εναλλακτική προσφορά*,*

δ) η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές. Ο περιορισμός αυτός ισχύει, και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων.

ε) η οποία είναι υπό αίρεση,

ζ)η οποία θέτει όρο αναπροσαρμογής,

η) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης διακήρυξης και αποκλίσεις ως προς τους όρους και τις τεχνικές προδιαγραφές της σύμβασης.

# 3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## 3.1 Αποσφράγιση και αξιολόγηση προσφορών

### 3.1.1 Αποσφράγιση προσφορών

Η έναρξη υποβολής των προσφορών που κατατίθενται κατά την καταληκτική ημερομηνία στην Επιτροπή Διαγωνισμού, σε δημόσια συνεδρίαση, κηρύσσεται από τον Πρόεδρο αυτής, μισή ώρα πριν από την ώρα λήξη της προθεσμίας του άρθρου 1.5 της παρούσης. Η παραλαβή μπορεί να συνεχισθεί και μετά την ώρα λήξης, αν η υποβολή, που έχει εμπρόθεσμα αρχίσει, συνεχίζεται χωρίς διακοπή λόγω του πλήθους των προσελθόντων ενδιαφερομένων οικονομικών φορέων. Η λήξη της παραλαβής κηρύσσεται επίσης από τον Πρόεδρο της Επιτροπής Διαγωνισμού, με προειδοποίηση ολίγων λεπτών της ώρας και μετά την κήρυξη της λήξης δεν γίνεται δεκτή άλλη προσφορά.

Ο Πρόεδρος της Επιτροπής Διαγωνισμού επικοινωνεί, εν συνεχεία, αμέσως με το πρωτόκολλο της Αναθέτουσας Αρχής για να διαπιστώσει αν έχουν υποβληθεί προσφορές κατά το άρθρο 2.4.2 της παρούσης (η ώρα και ημέρα υποβολής αναγράφεται τόσο στο πρωτόκολλο όσο και πάνω στον κυρίως φάκελο, η δε σχετική καταχώρηση στον κυρίως φάκελο μονογράφεται από τον υπεύθυνο υπάλληλο) και σε καταφατική περίπτωση, μεταβαίνει μέλος της, κατ’ εντολή του Προέδρου της και παραλαμβάνει τις προσφορές για να τηρηθεί η υπόλοιπη διαδικασία του διαγωνισμού.

Η Επιτροπή Διαγωνισμού στην καθορισμένη από την παρούσα ημέρα και ώρα, ή μετά τη λήξη της παραλαβής σύμφωνα με τα ειδικότερα προβλεπόμενα στο άρθρο 2.4.2 της παρούσης, αποσφραγίζει τους κυρίως φακέλους και στη συνέχεια, τους υποφακέλους «Δικαιολογητικά συμμετοχής».

### 3.1.2 Αξιολόγηση προσφορών

Τα επιμέρους στάδια αποσφράγισης και αξιολόγησης των προσφορών, έχουν ως εξής:

α) Αποσφραγίζεται ο κυρίως φάκελος προσφοράς και ο υποφάκελος «Δικαιολογητικά συμμετοχής», μονογράφονται δε και σφραγίζονται από το αρμόδιο όργανο όλα τα δικαιολογητικά που υποβάλλονται κατά το στάδιο αυτό, ανά φύλλο. Το αρμόδιο όργανο καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από το παραπάνω όργανο και τοποθετούνται σε ένα νέο φάκελο ο οποίος επίσης σφραγίζεται και υπογράφεται από το ίδιο όργανο και φυλάσσεται, προκειμένου να αποσφραγισθεί την ημερομηνία και ώρα που ορίζεται από τα έγγραφα της σύμβασης ή την πρόσκληση.

β) Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων των προσφορών, αποσφραγίζονται κατά την ημερομηνία και ώρα που ορίζεται από τα έγγραφα της σύμβασης ή την ειδική πρόσκληση και ακολουθεί σχετική ανακοίνωση τιμών. Για όσες προσφορές δεν κρίθηκαν αποδεκτές κατά το προηγούμενο ως άνω στάδιο α΄, οι φάκελοι της οικονομικής προσφοράς δεν αποσφραγίζονται, αλλά επιστρέφονται.

Τα αποτελέσματα κάθε σταδίου επικυρώνονται με απόφαση του αποφαινόμενου οργάνου της Αναθέτουσας Αρχής, η οποία κοινοποιείται με επιμέλεια αυτής στους προσφέροντες ή στους συμμετέχοντες.

## 3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, ο προσφέρων στον οποίο πρόκειται να γίνει η κατακύρωση, εντός προθεσμίας είκοσι (20) ημερών από την κοινοποίηση της σχετικής έγγραφης ειδοποίησης σ' αυτόν, με βεβαίωση παραλαβής, οφείλει να υποβάλει, σε σφραγισμένο φάκελο, τα ακόλουθα έγγραφα και δικαιολογητικά, τα οποία αποσφραγίζονται και ελέγχονται.

Συγκεκριμένα, υποβάλλονται:

**(1) Απόσπασμα ποινικού μητρώου** έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν έχουν καταδικαστεί με τελεσίδικη δικαστική απόφαση για:

- συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης πλαίσιο 2008/841/ΔΕΥ του Συμβουλίου της 24ης Οκτωβρίου 2008, για τη καταπολέμηση του οργανωμένου εγκλήματος AL 300 της 11/11/2008 σ.342) .

- δωροδοκία, όπως αυτή ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται οι υπάλληλοι των Ευρωπαϊκών Κοινοτήτων ή των Κρατών Μελών της Ένωσης (EE C 195 της 25/06/1997, σ.1) και στη παρ. 1 του άρθρου 2 της απόφασης - πλαίσιο 2003/568/ΔΕΥ του συμβουλίου της 22ας Ιουλίου 2003, για τη καταπολέμηση της δωροδοκίας στον ιδιωτικό τομέα (ΕΕ L 192 της 31/07/2003, σ.54), καθώς και όπως ορίζεται στην κείμενη νομοθεσία ή στο εθνικό δίκαιο του Οικονομικού Φορέα.

- απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27/10/1995, σ.48), η οποία κυρώθηκε με το ν.2803/2000 (Α'48),

- Τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης - πλαίσιο 2002/475/ΔΕΥ του συμβουλίου της 13ης Ιουνίου 2002, για τη καταπολέμηση της τρομοκρατίας (EE L 164 της 22/06/2002, σ.3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

- νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ ΤΟΥ Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με τη πρόληψη χρησιμοποίησης του χρηματοπιστωτικού συστήματος για την νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (EE L 309 της 25/11/2005, σ.15), η οποία ενσωματώθηκε στην εθνική νομοθεσία με το ν. 3691/2008 (Α' 166),

- παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου του 2011, για τη πρόληψη και τη καταπολέμηση της εμπορίας των ανθρώπων και για τη προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15/04/2011, σ.1), η οποία ενσωματώθηκε στην εθνική νομοθεσία με τον ν. 4198/2013 (Α' 2015).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.)και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ' ελάχιστον στους διαχειριστές. Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ' ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

Ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους - μέλους ή της χώρας καταγωγής ή της χώρας όπου είναι εγκατεστημένος ο εν λόγω Οικονομικός Φορέας, από το οποίο προκύπτει ότι πληρούνται αυτές οι προϋποθέσεις.

**(2) Πιστοποιητικό της αρμόδιας δικαστικής ή διοικητικής αρχής,** έκδοσης του τελευταίου εξαμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν τελούν σε πτώχευση, σε διαδικασία εξυγίανσης ή ειδικής εκκαθάρισης ή δεν τελεί υπό αναγκαστική διαχείριση από εκκαθαριστή ή από το δικαστήριο ή δεν έχει υπαχθεί σε διαδικασία πτωχευτικού συμβιβασμού ή δεν έχει αναστείλει τις επιχειρηματικές του δραστηριότητες ή δεν βρίσκεται σε οποιαδήποτε ανάλογη κατάστασης προκύπτουσα από παρόμοια διαδικασία προβλεπόμενη σε εθνικές διατάξεις νόμου.

**(3) Πιστοποιητικό που εκδίδεται από αρμόδια κατά περίπτωση αρχή**, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης και ως προς τις φορολογικές υποχρεώσεις τους.

**(4) Πιστοποιητικό του οικείου Επιμελητηρίου** με το οποίο θα πιστοποιείται αφενός η εγγραφή τους σ' αυτό και το ειδικό επάγγελμά τους, κατά την ημέρα διενέργειας του διαγωνισμού, και αφετέρου ότι εξακολουθούν να παραμένουν εγγεγραμμένοι μέχρι της επίδοσης της ως άνω έγγραφης ειδοποίησης.

Οι ενώσεις οικονομικών φορέων που υποβάλλουν κοινή προσφορά:

Τα παραπάνω κατά περίπτωση δικαιολογητικά, για κάθε οικονομικό φορέα που συμμετέχει στην Ένωση.

Εάν σε κάποια Χώρα βεβαιώνεται από οποιαδήποτε αρχή της ότι δεν εκδίδονται τα παραπάνω έγγραφα ή πιστοποιητικά, ή δεν καλύπτουν όλες τις ως άνω αναφερόμενες περιπτώσεις του παρόντος άρθρου, δύναται να αντικατασταθούν αυτά από ένορκη βεβαίωση του οικονομικού φορέα προς υποβολή των δικαιολογητικών.

Εάν στη χώρα αυτή δεν προβλέπεται ούτε ένορκη βεβαίωση, δύναται αυτή να αντικατασταθεί με υπεύθυνη δήλωση ενώπιον αρμόδιας δικαστικής ή διοικητικής αρχής ή συμβολαιογράφου της χώρας, στην οποία είναι εγκατεστημένος ο οικονομικός φορέας.

Η Επιτροπή Διενέργειας και Αξιολόγησης των Αποτελεσμάτων του Διαγωνισμού μπορεί να ζητήσει τη συμπλήρωση δικαιολογητικών και οι προσφέροντες υποχρεούνται να τα προσκομίσουν μέσα σε χρονικό διάστημα που θα καθοριστεί από την Επιτροπή. Σε περίπτωση που τα δικαιολογητικά που ζητήθηκαν από την Επιτροπή δε συμπληρωθούν από το συμμετέχοντα, η προσφορά θα απορρίπτεται.

## 3.3 Κατακύρωση – σύναψη σύμβασης

Η αναθέτουσα αρχή προσκαλεί τον ανάδοχο να προσέλθει για υπογραφή του συμφωνητικού εντός προθεσμίας είκοσι (20) ημερών την κοινοποίηση της σχετικής ειδικής πρόσκλησης. Το συμφωνητικό έχει αποδεικτικό χαρακτήρα.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, κηρύσσεται έκπτωτος, και η κατακύρωση, με την ίδια διαδικασία, γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά.

## 3.4 Ενστάσεις

Ενστάσεις κατά της απόφασης ανάθεσης υποβάλλονται από τους συμμετέχοντες εντός αποκλειστικής προθεσμίας πέντε (5) ημερολογιακών ημερών από την επομένη της κοινοποίησης σε αυτούς της Απόφασης Ανάθεσης.

Οι ενστάσεις εξετάζονται από Τριμελή Επιτροπή Ενστάσεων, της οποίας τα μέλη είναι διάφορα από τα μέλη της Επιτροπής Επιλογής του Έργου. Η Επιτροπή ενστάσεων εξετάζει τις ενστάσεις, τόσο ως προς την νομιμότητα της πράξης κατά της οποίας στρέφονται, όσο και ως προς την ουσία της υπόθεσης και γνωμοδοτεί προς το αρμόδιο όργανο της Αναθέτουσας Αρχής.

Η απόφαση επί των ενστάσεων, εκδίδεται από το αρμόδιο όργανο της Αναθέτουσας Αρχής, εντός προθεσμίας δεκαπέντε (15) εργάσιμων ημερών από την ημερομηνία υποβολής της ένστασης και κοινοποιείται με fax ή με ηλεκτρονικό ταχυδρομείο στους λοιπούς συμμετέχοντες.

# 4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 4.1 Εγγυήσεις

**Εγγύηση καλής εκτέλεσης**

Ο Ανάδοχος για την υπογραφή της σύμβασης είναι υποχρεωμένος να καταθέσει Εγγυητική Επιστολή Καλής Εκτέλεσης η οποία θα καλύπτει ποσοστό 5% της συνολικής τιμής κατακύρωσης του έργου, μη συμπεριλαμβανομένου του Φ.Π.Α. Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου. Η Εγγυητική Καλής Εκτέλεσης της σύμβασης επιστρέφεται μετά την οριστική παραλαβή του έργου.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Η εγγύηση καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του αντικειμένου της σύμβασης.

## 4.2 Τροποποίηση σύμβασης κατά τη διάρκειά της

Τροποποιήσεις ή αλλαγές της σύμβασης επιτρέπονται, εφόσον δεν αλλοιώνουν το φυσικό και οικονομικό αντικείμενο και πραγματοποιούνται με έγγραφη συμφωνία των συμβαλλόμενων μερών.

# 5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 5.1 Τρόπος πληρωμής

Η πληρωμή του αναδόχου πραγματοποιείται τμηματικά, σύμφωνα με την οριστική παραλαβή παραδοτέων, ακολουθώντας τις διαδικασίες της παρ. 6.2.

Ο ανάδοχος υπόκειται σε όλες της νόμιμες κρατήσεις που ορίζονται, εκτός του Φ.Π.Α. με τον οποίο βαρύνεται η Αναθέτουσα Αρχή.

Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Κάθε πληρωμή του Αναδόχου θα υπόκειται σε όλες τις προβλεπόμενες από τον νόμο παρακρατήσεις.

## 5.2 Κήρυξη οικονομικού φορέα εκπτώτου – Κυρώσεις

Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της αναθέτουσας αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Στην περίπτωση αυτή του κοινοποιείται ειδική όχληση, η οποία περιλαμβάνει συγκεκριμένη περιγραφή των ενεργειών στις οποίες οφείλει να προβεί αυτός, θέτοντας προθεσμία για τη συμμόρφωσή του, η οποία δεν μπορεί να είναι μικρότερη των δεκαπέντε (15) ημερών. Αν η προθεσμία που τεθεί με την ειδική όχληση παρέλθει χωρίς να συμμορφωθεί, κηρύσσεται αιτιολογημένα έκπτωτος μέσα σε τριάντα (30) ημέρες από την άπρακτη πάροδο της ως άνω προθεσμίας συμμόρφωσης.

## 5.3 Ακύρωση Διαγωνισμού

Η Αναθέτουσα Αρχή διατηρεί το δικαίωμα να ακυρώσει τον διαγωνισμό οποιαδήποτε στιγμή κρίνει ότι είναι απαραίτητο, μετά από απόφαση του διοικητικού της οργάνου.

# 6. ΕΙΔΙΚΟΙ ΟΡΟΙ ΕΚΤΕΛΕΣΗΣ

## 6.1 Διάρκεια σύμβασης

**6.1.1.** Η διάρκεια της Σύμβασης ορίζεται σε **3 μήνες από την υπογραφή της**.

**6.1.2.** Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

## 6.2 Παραλαβή του αντικειμένου της σύμβασης

Η παραλαβή των παρεχόμενων υπηρεσιών ή/και παραδοτέων γίνεται από επιτροπή παραλαβής που συγκροτείται, σύμφωνα με απόφαση του Διοικητικού Συμβουλίου της Αναθέτουσας Αρχής

Κατά τη διαδικασία παραλαβής διενεργείται ο ως άνω έλεγχος σύμφωνα με τα όσα έχει ορίσει ανωτέρω η Αναθέτουσα Αρχή, μπορεί δε να καλείται να παραστεί και ο ανάδοχος.

Αν η επιτροπή παραλαβής κρίνει ότι οι παρεχόμενες υπηρεσίες ή/και τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλόλητα των παρεχόμενων υπηρεσιών ή/και παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Στην περίπτωση που διαπιστωθεί ότι δεν επηρεάζεται η καταλληλόλητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή/και παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή/και παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

Το πρωτόκολλο οριστικής παραλαβής εγκρίνεται από το αρμόδιο αποφαινόμενο όργανο με απόφασή του, η οποία κοινοποιείται υποχρεωτικά και στον ανάδοχο. Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν ληφθεί σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεστεί αυτοδίκαια.

## 6.3 Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

## 6.4 Υποχρεώσεις Αναδόχου για θέματα Δημοσιότητας

Το σύνολο του υλικού της δημοσιότητας, έντυπου, ηλεκτρονικού και διαφημιστικού, θα πρέπει να τηρεί τούς κανόνες της δημοσιότητας, όπως αυτοί περιγράφονται στο σχέδιο Στρατηγικής Ενημέρωσης & Δημοσιότητας, του Προγράμματος Αγροτικής Ανάπτυξης της Ελλάδας 2014-2020 (ΠΑΡΑΡΤΗΜΑ ΙV).

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**ΠΕΡΙΒΑΛΛΟΝ ΤΗΣ ΣΥΜΒΑΣΗΣ**

Η σύμβαση «ΠΑΡΟΧΗ ΥΠΗΡΕΣΙΩΝ ΕΝΕΡΓΕΙΩΝ ΕΜΨΥΧΩΣΗΣ» έχει αντικείμενο την υλοποίηση ενεργειών εμψύχωσης των δυνητικών δικαιούχων του τοπικού προγράμματος. Αφορά ενέργειες στο πλαίσιο του **Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα** **στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD» της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ»**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Αντικείμενο της σύμβασης είναι η υλοποίηση ενεργειών αναφορικά με την «Παροχή Υπηρεσιών Ενεργειών Εμψύχωσης» στο πλαίσιο του **Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD» της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ».**

Πιο συγκεκριμένα, θα υλοποιηθούν τα εξής παραδοτέα (*με αναφορά στον Π/Υ ανά παραδοτέο*):

Π.1. Ημερίδες ενημέρωσης για τις δράσεις του προγράμματος. – 10.800,00€

Π.2. Έντυπο ενημερωτικό υλικό - 7.140,00€

Π.3. Προβολή σε τοπικά τηλεοπτικά και ραδιοφωνικά μέσα - 3.310,00€

Π.4. Σύνταξη Δελτίων Τύπου και διαχείριση λογαριασμών social media 2.400,00€

Π.5. Διαφημιστικό Υλικό 4.250,00€

**ΣΥΝΟΛΙΚΟΣ Προϋπολογισμός: 27.900,00 € (χωρίς ΦΠΑ 24%)**

**Π.1 Ημερίδες ενημέρωσης για τις δράσεις του προγράμματος**

Στο πλαίσιο του παραδοτέου Π.1 ζητείται από τον ανάδοχο η υποστήριξη της αναθέτουσας αρχής στην διοργάνωση συνολικά τριών (3) ημερίδων δημοσιότητας και ενημέρωσης. Η διοργάνωση των ημερίδων θα πραγματοποιηθεί εντός της περιοχής παρέμβασης της Αναθέτουσας Αρχής. Ειδικότερα, θα διοργανωθούν τρεις ημερίδες: μια στην Ναύπακτο, μια στην Ι.Π. Μεσολογγίου και μια στον Αστακό. Εκτιμάται ότι σε κάθε ημερίδα θα συμμετέχουν κατ’ ελάχιστο εκατό (100) άτομα και μέγιστο τριακόσια (300) άτομα.

|  |  |  |  |  |  |
| --- | --- | --- | --- | --- | --- |
| **α/α** | **Δράση - Ενέργεια** | **Περιγραφή** | **Ποσότητα** | **Κόστος / τεμ** | **Συνολικό Κόστος** |
| 1.1 | Ημερίδες | Ημερίδες ενημέρωσης των ενδιαφερομένων για τις δράσεις του προγράμματος. | 3 | 3.600,00€ | 10.800,00€ |
| Σύνολο | | |  |  | **10.800,00€** |

* **Αναλυτικότερα, ο ανάδοχος θα πρέπει να μεριμνήσει για τα παρακάτω**
* Σχεδιασμός Ημερίδας
* Δημιουργικός σχεδιασμός ταυτότητας εκδήλωσης και επικοινωνιακού υλικού για όλα τα μέσα και χρήσεις
* Εξασφάλιση αίθουσας και απαραίτητου Οπτικοακουστικού εξοπλισμού
* Φωτογραφική κάλυψη της εκδήλωσης
* Προσωπικό εκδήλωσης - γραμμετεία
* Εκτυπώσεις (Αφίσα και Roll up)
* Σήμανση - διαμόρφωση χώρου ημερίδας
* Προσκλήσεις Κοινού (ηλεκτρονικές & τηλεφωνικές)
* Αποστολή Δελτίων τύπου
* Coffee Break, το οποία θα περιλαμβάνουν βουτήματα και snacks

**Π.2 Έντυπο ενημερωτικό υλικό**

Για την υλοποίηση του Π.2. προβλέπεται η εκτύπωση έντυπου ενημερωτικού υλικού το οποίο θα περιέχει πληροφορίες για τις δράσεις του προγράμματος και την συμμετοχή των ενδιαφερομένων σε αυτό. Επιπλέον προβλέπεται η δημιουργία πολυτελούς εκδόσεις η οποία θα προβάλει τις επενδύσεις που έχει κάνει η Αναθέτουσα Αρχή.

|  |  |  |  |  |  |
| --- | --- | --- | --- | --- | --- |
| **α/α** | **Δράση - Ενέργεια** | **Περιγραφή** | **Ποσότητα** | **Κόστος / τεμ** | **Συνολικό Κόστος** |
| 2.1 | Έντυπο Ενημερωτικό Υλικό | Γενικό για όλη την προκήρυξη | 10.000 | 0,21€ | 2.100,00€ |
| 2.2 | Έντυπο Ενημερωτικό Υλικό | Ενημερωτικό Υλικό με τις βασικές πληροφορίες για κάθε υποδράση. (8 υποδράσεις χ 3.000 έντυπα) | 24.000 | 0,21€ | 5.040,00€ |
| Σύνολο | | |  |  | **7.140,00€** |

* **Το γενικό έντυπο για όλη την προκήρυξη θα πληροί τις παρακάτω τεχνικές προδιαγραφές**
* Ανάπτυξη Δημιουργικού και μακέτας
* Έντυπο τρίπτυχο Α4
* Τετραχρωμία και στις δύο πλευρές
* Χαρτί velvet 220 γρ
* 10.000 τεμ
* **Το Ενημερωτικό Υλικό με τις βασικές πληροφορίες για κάθε υποδράση θα πληροί τις παρακάτω τεχνικές προδιαγραφές.**
* Ανάπτυξη Δημιουργικού και μακέτας κάθε εντύπου
* Έντυπο τρίπτυχο Α4
* Τετραχρωμία και στις δύο πλευρές
* Χαρτί velvet 220 γρ
* 24.000 τεμ (3.000 x 8 υποδράσεις)

Το αναλυτικό περιεχόμενο των εντύπων θα οριστικοποιηθεί ύστερα από διαβούλευση με την αναθέτουσα αρχή.

**Π.3 Προβολή σε τοπικά τηλεοπτικά και ραδιοφωνικά μέσα**

Το Π.3. περιλαμβάνει την δημιουργία και προβολή μικρών τηλεοπτικών Spot σε τοπικούς τηλεοπτικούς και ραδιοφωνικούς σταθμούς της περιοχής παρέμβασης της ΑΙΤΩΛΙΚΗΣ ΑΝΑΠΤΥΞΙΑΚΗΣ Α.Ε. Ο.Τ.Α.

Συγκεκριμένα το Π.3 περιλαμβάνει τα παρακάτω:

|  |  |  |  |  |  |
| --- | --- | --- | --- | --- | --- |
| **α/α** | **Δράση - Ενέργεια** | **Περιγραφή** | **Ποσότητα** | **Κόστος / τεμ** | **Συνολικό Κόστος** |
| 3.1 | Προβολή σε τοπικά τηλεοπτικά μέσα | Δημιουργία και παραγωγή SPOT 30” | 1 | 450,00€ | 450,00€ |
| 3.2 | Προβολή σε τοπικά τηλεοπτικά μέσα | Μετάδοση 4 spot/ημέρα για 60 ημέρες | 240 | 9,00€ | 2.160,00€ |
| 3.3 | Προβολή σε τοπικά ραδιοφωνικά μέσα | Εκπομπή 6 ραδιοφωνικών spots / ημέρα Α Ζώνη για διάστημα 2 μηνών | 360 | 1,95€ | 700,00€ |
| **Σύνολο** | | |  |  | **3.310,00€** |

Αναλυτικά, οι τεχνικές προδιαγραφές είναι οι ακόλουθες:

* **3.1.** Αφορά την δημιουργία ενός τηλεοπτικού spot διάρκειας 30” το οποίο θα είναι ενημερωτικό και θα περιέχει τις βασικές πληροφορίες του προγράμματος. Το spot θα μπορεί να μεταδίδεται καθημερινά από τοπικό τηλεοπτικό σταθμό καθώς και από τα μέσα κοινωνικής δικτύωσης. Το αναλυτικό περιεχόμενο του θα συμφωνηθεί με την αναθέτουσα αρχή.
* **3.2** Αφορά την προβολή του τηλεοπτικού Spot από τοπικό τηλεοπτικό σταθμό. Η προβολή θα πραγματοποιείται 4 φορές την ημέρα για διάστημα 60 ημερών. Θα προβληθεί συνολικό 240 φορές.
* **3.3** Δημιουργία και εκπομπή ραδιοφωνικού spot διάρκειας μέχρι 30’’ σε ραδιοφωνικό σταθμό υψηλής ακροαματικότητας και εμβέλειας η οποία καλύπτει την περιοχή παρέμβασης. Το spot θα παίζεται 6 φορές την ημέρα στην Ά ζώνη μετάδοσης μηνυμάτων για χρονικό διάστημα 60 ημερών. Το περιεχόμενο του spot θα συναποφασιστεί με την Αναθέτουσα Αρχή.

**Π.4 Σύνταξη Δελτίων Τύπου και διαχείριση λογαριασμών social media**

Το Π.4. αφορά την σύνταξη και την δημοσίευση δελτίων τύπου τα οποία θα περιέχουν όλες τις πληροφορίες σχετικά με την υλοποίηση του προγράμματος. Επιπλέον αφορά την διαχείριση των μέσω κοινωνικής δικτύωσης και την ανάρτηση σε αυτών όλου του διαθέσιμου υλικού δημοσιότητας το οποίο υπάρχει ή θα δημιουργηθεί.

Συγκεκριμένα,

|  |  |  |  |  |  |
| --- | --- | --- | --- | --- | --- |
| **α/α** | **Δράση - Ενέργεια** | **Περιγραφή** | **Ποσότητα** | **Κόστος / τεμ** | **Συνολικό Κόστος** |
| 4.1 | Σύνταξη Δελτίων Τύπου | Σύνταξη Δελτίου τύπου με όλες της πληροφορίες αναφορικά με το πρόγραμμα. (3/μήνα) | 4 μήνες | 350,00€ | 1.400,00€ |
| 4.2 | Διαχείριση Λογαριασμών Social Media | Αξιοποίηση όλου του διαθέσιμου υλικού σε συνδυασμό με τα δελτία τύπου για την προώθηση του συνόλου της πληροφορίας στα social media | 4 μήνες | 250,00€ | 1.000,00€ |
| **Σύνολο** | | |  |  | **2.400,00€** |

* **4.1.** Περιλαμβάνει την σύνταξη 3 δελτίων τύπου κάθε μήνα. Τα δελτία τύπου θα περιέχουν πληροφορίες για την υλοποίηση του προγράμματος, οι οποίες θα επιλέγονται σε συνεργασία με την Αναθέτουσα Αρχή. Επιπλέον θα παρέχονται πληροφορίες για τις μελλοντικές ημερίδες και συναντήσεις και θα καλούν τους ενδιαφερόμενους για την συμμετοχή τους σε αυτή. Τα δελτία τύπου θα δημοσιεύονται σε τουλάχιστον μία τοπική εφημερίδα.
* **4.2.** Περιλαμβάνει την δημιουργία λογαριασμών στα social media όπως το Facebook, το Linkdin, το Twitter και το YouTube. Σα μέσα κοινωνικής δικτύωσης θα αναρτούνται όλες οι πληροφορίες για το πρόγραμμα καθώς και πληροφορίες που αφορούν την διεξαγωγή των ημερίδων και των συναντήσεων σε συνεργασία με την Αναθέτουσα Αρχή. Επιπλέον θα αναρτούνται φωτογραφίες και πληροφορίες προς τους δικαιούχους για την συμμετοχή τους του πρόγραμμα. Στα social media θα αξιοποιηθεί όλο το διαθέσιμο υλικό που θα δημιουργηθεί.

**Π.5 Διαφημιστικό Υλικό**

Το Π.5 περιλαμβάνει την δημιουργία και παραγωγή του απαραίτητου διαφημιστικού υλικού για την υποστήριξη του προγράμματος και την εμψύχωση των δυνητικών δικαιούχων.

|  |  |  |  |  |  |
| --- | --- | --- | --- | --- | --- |
| **α/α** | **Δράση - Ενέργεια** | **Περιγραφή** | **Ποσότητα** | **Κόστος / τεμ** | **Συνολικό Κόστος** |
| 5.1 | Διαφημιστικό Υλικό | Μπλοκ Σημειώσεων | 1.700 | 1,10€ | 1.870,00€ |
| 5.2 | Διαφημιστικό Υλικό | Στυλό με λογότυπο | 1.700 | 0,50€ | 850,00€ |
| 5.3 | Διαφημιστικό Υλικό | Υφασμάτινες οικολογικές τσάντες με λογότυπο | 1.700 | 0,90€ | 1.530,00€ |
| **Σύνολο** | | |  |  | **4.250,00€** |

**5.1**. Περιλαμβάνει την παραγωγή 1.700 μπλοκ σημειώσεων μεγέθους Α5. Το κάθε ένα θα έχει 50 φύλλα των 80 γρ. και το λογότυπο μεγέθους 5 Χ 3 εκ. σε τετραχρωμία σε κάθε φύλλο.

**5.2** Στυλό με το λογότυπο της Αναθέτουσας Αρχής 1.700 τεμ.

**5.3** Υφασμάτινες τσάντες μεταφοράς διαστάσεων τουλάχιστον 28 χ 28 με το λογότυπο της Αναθέτουσας Αρχής, τεμ. 1.700.

**ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Φορέας χρηματοδότησης της παρούσας σύμβασης είναι η ΑΙΤΩΛΙΚΗ ΑΝΑΠΤΥΞΙΑΚΗ Α.Ε. Ο.Τ.Α. στο πλαίσιο υλοποίησης του μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD» της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ»

## ΠΑΡΑΡΤΗΜΑ IΙ – Υπόδειγμα Οικονομικής Προσφοράς

**ΟΙΚΟΝΟΜΙΚΗ ΠΡΟΣΦΟΡΑ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος να υπογράψει και να σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**  Ημερομηνία:  Επωνυμία:  Διεύθυνση:  Τηλ., FAX, Email: | **ΠΡΟΣ:**  ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ  ΠΛΑΤΑΝΙΤΗΣ ΑΝΤΙΡΡΙΟΥ  ΕΘΝΙΚΗ ΟΔΟΣ ΑΝΤΙΡΡΙΟΥ – ΝΑΥΠΑΚΤΟΥ ΚΟΜΒΟΣ ΠΕΡΙΦΕΡΕΙΑΚΟΥ. |

Τόπος ……………

Ημ/νία …………..

Οικονομική Προσφορά για την «ΠΑΡΟΧΗ ΥΠΗΡΕΣΙΩΝ ΕΝΕΡΓΕΙΩΝ ΕΜΨΥΧΩΣΗΣ», στο πλαίσιο υλοποίησης του Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤΚ – Τοπική Ανάπτυξη με Πρωτοβουλία Τοπικών Κοινοτήτων)» του Προγράμματος Αγροτικής Ανάπτυξης της Ελλάδας 2014 – 2020 (ΠΑΑ 2014-2020) και ειδικότερα στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD» της Ομάδας Τοπικής Δράσης (ΟΤΔ): ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ»

.

Σύμφωνα με την υπ.. αριθμ πρωτ. ……../…-…-2019 Διακήρυξη διαγωνισμού της ΑΙΤΩΛΙΚΗΣ ΑΝΑΠΤΥΞΙΑΚΗΣ Α.Ε. ΟΤΑ, υποβάλλουμε την προσφορά μας με τους κατωτέρω οικονομικούς όρους.

| **Πίνακας 1: Οικονομική προσφορά** | | | |
| --- | --- | --- | --- |
| **Α/Α** | **Τίτλος** | **Προϋπολογισμός (€) χωρίς ΦΠΑ** | **Προσφερόμενη τιμή (€) χωρίς ΦΠΑ** |
| 1 | **Ημερίδες ενημέρωσης για τις δράσεις του προγράμματος**  6 Ημερίδες ενημέρωσης στην περιοχή παρέμβασης της ΑΙΤΩΛΙΚΗΣ ΑΝΑΠΤΥΞΙΑΚΗΣ Α.Ε. Ο.Τ.Α. | 10.800,00 € | **………… €** |
| 2 | **Έντυπο ενημερωτικό υλικό**  - Σχεδιασμός & Εκτύπωση 10.000 τεμ έντυπου με πληροφορίες για την δράση  - Σχεδιασμός & Εκτύπωση 24.000 τεμ έντυπου με πληροφορίες για τις 8 υποδράσεις του προγράμματος (3.000 για κάθε υποδράση) | 7.140,00 € | **………… €** |
| 3 | **Προβολή σε τοπικά τηλεοπτικά και ραδιοφωνικά μέσα**  - Δημιουργία και παραγωγή τηλεοπτικού spot 30”  - Προβολή τηλεοπτικού Spot 4 φορές χ 60 ημέρες  - Δημιουργία και εκπομπή ραδιοφωνικού spot 6/ημέρα για χρονικό διάστημα 60 ημερών. | 3.310,00€ | **………… €** |
| 4 | **Σύνταξη Δελτίων Τύπου και διαχείριση λογαριασμών social media**  - Σύνταξη Δελτίων τύπου 3/μήνα  - Δημιουργία και διαχείριση λογαριασμών social media | 2.400,00€ | **………… €** |
| 5 | Διαφημιστικό Υλικό   * Μπλόκ σημειώσεων 1.700 τεμ * Στυλό 1.700 τεμ * Υφασμάτινες τσάντες 1.700 τεμ | 4.250,00€ |  |
| **ΣΥΝΟΛΟ** | | **27.900,00 €** | **………… €** |

**Συνολική τιμή χωρίς Φ.Π.Α (ολογράφως): …………………………………………………………………………….**

**Συνολική τιμή με Φ.Π.Α (ολογράφως): ………………………………………………………………………………….**

Ο χρόνος ισχύος της προσφοράς είναι ….. μήνες από την επομένη της ημερομηνίας διενέργειας του διαγωνισμού.

**Ο προσφέρων**

## ΠΑΡΑΡΤΗΜΑ ΙII – Υπόδειγμα Εγγυητικής Επιστολής Καλής Εκτέλεσης

**Υπόδειγμα Εγγυητικής Επιστολής Καλής Εκτέλεσης**

ΕΚΔΟΤΗΣ.......................................................................

Ημερομηνία έκδοσης...........................

Προς: (Στοιχεία Αναθέτουσας Αρχής)

**ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΑΡ. ............... για ευρώ ……………..**

Έχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως, υπέρ του:

(i) [σε περίπτωση φυσικού προσώπου]: (ονοματεπώνυμο, πατρώνυμο) .............................., ΑΦΜ: ................ (διεύθυνση).......................………………………………….., ή

(ii) [σε περίπτωση νομικού προσώπου]: (πλήρη επωνυμία) ........................,ΑΦΜ: ...................... (διεύθυνση).......................………………………………….. ή

(iii) [σε περίπτωση ένωσης ή κοινοπραξίας:] των φυσικών / νομικών προσώπων

α) (πλήρη επωνυμία) ........................, ΑΦΜ: ...................... (διεύθυνση).......................…………………………………..

β) (πλήρη επωνυμία) ........................, ΑΦΜ: ...................... (διεύθυνση).......................…………………………………..

γ) (πλήρη επωνυμία) ........................, ΑΦΜ: ...................... (διεύθυνση).......................…………………………………..

μελών της Ένωσης ή Κοινοπραξίας, ατομικά για κάθε ένα από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας},

και μέχρι του ποσού των ευρώ …………… (…………. €), για την καλή εκτέλεση της σύμβασης με αριθμό ………….. που αφορά στο διαγωνισμό της ……………………. με αντικείμενο: «…………………………………………………………..», συνολικής αξίας ευρώ …………………….., σύμφωνα με την υπ’ αρ. **……./………** Διακήρυξή σας.

(Εξουσιοδοτημένη υπογραφή)